Savojska Grofovija
Savojska Grofovija (talijanski: Contea di Savoia, francuski: Comté de Savoie) bila je jedna od vazalnih grofovija Svetog Rimskog Carstva od 1003. do 1416, kad je uzdignuta u rang Vojvodstva.

Historija 
Osnivač grofovije i Savojske dinastije bio je Humbert I Bjeloruki, koji je najvjerojatnije bio burgundskog porijekla. On je sredinom 11. vijeka, zavladao Savojom i drugim krajevima istočno od rijeke Rhône i krajevima južno od Ženevskog jezera. Njegovi nasljednici su tokom srednjeg vijeka postepeno proširili svoju domenu. 

Jedan od njih Amadeo V (vladao od 1285. do 1323.) uveo je u dinastiju Salijski zakonik o nasleđivanju i Zakon primogeniture kako bi izbjegao cjepanje grofovije. 

Amadeo VI (vladao od 1343.-1383.) proširio je i dodatno konsolidirao položaj grofovije. Dok je Amadeo VII (vladao od 1383. do 1391. uspio proširiti Savoju na lučki grad Nicu. 

Za vladavine Amadea VIII (vladao od 1391. do 1440.) grofovija se definitivno proširila na Pijemont sa talijanske strane Alpa, nakon što je on gotovo dva vijeka pripadao jednoj grani Savojske dinastije.

Amadeo VIII uspio je još 1401. proširiti Savoju na Ženevu, a nakon tog je proširio grofoviju kupnjom susjednih zemalja 1402. i 1406. godine. Na kraju tog procesa mu je car Svetog Rimskog Carstva Sigismund Luksemburški 1416. dodjelio titulu vojvode i uzdigao grofoviju u rang vojvodstva.

Amadeo VIII je kao 56 godišnji starac ušao u avanturu sa papinstvom, pa je 1439. izabran kao antipapa, pod imenom Feliks V

Izvori

Vanjske veze 

 County of Savoy 

Države Svetog Rimskog Carstva
Historija Chambéryja
Historija Francuske
Historija Italije po periodima
Srednjovjekovne države
Bivše države u Evropi